עבודת הקרבנות/סדר מעשה החביתין


יז 
מ״ע שיקריב כה״ג משלו בכל יום עשירית האיפה סלת מחציתה בבקר ומחציתה בערב שנא׳ (ויקרא ו׳) זה קרבן אהרן ובניו אשר יקריבו לד׳ וגו׳ עשירית האיפה סלת וגו׳: וכן הוא סדר עשיית החביתין כ״ג מביא מביתו עשרון שלם ומקדשו בכלי שרת ואח״כ חוציהו במדת חצי עשרון שהיה במקדש דכתיב (ויקרא ו׳) מנחה תמיד מחציתה אמרה תורה הביא מנחה שלימה ואח״כ חוציהו. (רמב״ם פי״ג מהל׳ מעה״ק הל׳ ב״ג):

ביאור

יח 
ומביא עוד לזה שלשת לוגין שמן שנא׳ בה בשמן תעשה ומחלק השלשת לוגין במידת רביעית הלוג שהיה במקדש לי״ב חלקים והיה מחלק כל חצי עשרון באומדנא לששה חלקים והיה בולל כל חלק הסלת במקצת רביעית הלוג שמן דכתיב (ויקרא ו׳) סלת בלולה ואח״כ חולטה ברותחין דכתיב שם בשמן תעשה מרבכת תביאנה וגו׳: ואח״כ לשין הסלת בפושרין ומשמרן שלא יחמיצו דכתיב (ויקרא ב׳) מצה תהיה ועושין מכל חצי עשרון שש חלות דילפינן חוקה חוקה מלה״פ דבעינן י״ב חלות ואופה כל חלה מעט בתנור דכתיב בה תופיני ואח״כ מטגן כל חלה על המחבת בשאר רביעית הלוג שמן שלה:

ביאור

יט 
אח״כ מחלק בידו כל חלה מכל ששה חלות לשנים באומד הדעת כדי שיקריב י״ב חצאין חלות בבקר וי״ב חצאין חלות בערב ולוקח החצאין שחלק וכופל כל אחד מהם לשנים ופותת באופן שיהיה כל פתיתה כפולה לשנים אחר החלוקה דכתיב בה (ויקרא ו') מנחת פתים ילפינן בספרא מלמד שכופל אחד לשנים. (רמב״ם פי״ג הל׳ ד' ממעה"ק והראב״ד חולק על הרמב״ם ע״ש):

ביאור

כ 
ואח״כ נוטל קומץ לבונה ומחלק את הקומץ לשנים ונותן חצי קומץ על הי״ב חצאי חלות המקריבן בבקר וחצי קומץ על הי״ב חצאי חלות המקריבן בערב והלבונה יוכל להניח מן הצד אפילו על מקצתה של החלות (רמב״ם שם):

ביאור